จิรวัฒน์ ศิริพานิชย์

จิรวัฒน์ ศิริพานิชย์  (เกิด 28 มีนาคม พ.ศ. 2515)  เป็นนักการเมืองชาวไทย ปัจจุบันดำรงตำแหน่งรองเลขาธิการพรรคเพื่อไทย และสมาชิกสภาผู้แทนราษฎรจังหวัดมหาสารคาม และอดีตประธานคณะกรรมการบริหารพรรคพลังประชาชน

 ประวัติ 
ดร.จิรวัฒน์ ศิริพานิชย์ มีชื่อเล่นว่า อ๊อด เกิดเมื่อวันที่ 28 มีนาคม พ.ศ. 2515  เป็นบุตรคนที่ 2 ของนายประยุทธ์ ศิริพานิชย์ อดีตรัฐมนตรี นักการเมืองจังหวัดมหาสารคาม กับนางพัฒนวดี ศิริพานิชย์ มีพี่น้อง 3 คน สำเร็จการศึกษาบริหารธุรกิจบัณฑิต สาขาการตลาด มหาวิทยาลัยกรุงเทพ, MBA (FINANCE) จาก MERCER UNIVERSITY ประเทศสหรัฐอเมริกา และรัฐประศาสนศาสตรดุษฎีบัณฑิต มหาวิทยาลัยราชภัฏมหาสารคาม สมรสกับนางนริศรา ศิริพานิชย์ มีบุตรชาย 1 คน 

 งานการเมือง 
อดีตเป็นนายกเทศมนตรีเทศบาลตำบลหัวขวาง (พ.ศ. 2542-2546) และรองนายกองค์การบริหารส่วนจังหวัดมหาสารคาม (พ.ศ. 2547-2550) ลงสมัครรับเลือกตั้งเป็นสมาชิกสภาผู้แทนราษฎรเป็นครั้งแรกในปี พ.ศ. 2550 สังกัดพรรคพลังประชาชน และได้รับการเลือกตั้งเป็นครั้งแรก โดยได้คะแนนมาเป็นอันดับที่ 2 ของเขต (มี ส.ส. ได้ 3 คน) ต่อมา พ.ศ. 2554 ได้รับลงสมัครและได้รับเลือกตั้งเป็นสมัยที่ 2 ในปี พ.ศ. 2562 ได้รับเลือกตั้งเป็นสมัยที่ 3 และต่อมาในปี พ.ศ. 2563​​ ได้เข้ารับตำแหน่ง​รองเลขาธิการพรรคเพื่อไทย

 สมาชิกสภาผู้แทนราษฎร 
จิรวัฒน์ ศิริพานิชย์ ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดมหาสารคาม สังกัดพรรคพลังประชาชน
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดมหาสารคาม สังกัดพรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดมหาสารคาม สังกัดพรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดมหาสารคาม สังกัดพรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 จังหวัดมหาสารคาม สังกัดพรรคเพื่อไทย

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๗, เล่ม ๑๔๑ ตอนพิเศษ ๑ ข หน้า ๔, ๑๓ สิงหาคม ๒๕๖๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๗, ๒๒ มกราคม ๒๕๖๔

 อ้างอิง 

 แหล่งข้อมูลอื่น 
 นายจิรวัฒน์ ศิริพานิชย์ , เว็บไซต์รัฐสภาไทย
 บัญชีแสดงรายการทรัพย์สินและหนี้สินของนายจิรวัฒน์ ศิริพานิชย์, สำนักงานคณะกรรมการป้องกันและปราบปรามการทุจริตแห่งชาติ
 ข้อมูลนักการเมืองไทย (นายจิรวัฒน์ ศิริพานิชย์) , ศูนย์ข้อมูลนักการเมืองไทย

หมวดหมู่:บุคคลจากจังหวัดมหาสารคาม
หมวดหมู่:นักการเมืองไทย
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:สมาชิกสภาผู้แทนราษฎรจังหวัดมหาสารคาม
หมวดหมู่:นายกเทศมนตรีในจังหวัดมหาสารคาม
หมวดหมู่:บุคคลจากคณะบริหารธุรกิจ มหาวิทยาลัยกรุงเทพ
หมวดหมู่:บุคคลจากมหาวิทยาลัยราชภัฏมหาสารคาม
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.